Accident pe DN 1. Un șofer a intrat într-un stâlp care a căzut și a lovit un pieton
Un accident rutier a avut loc duminică, pe DN 1, în localitatea Ciolpani din judeţul Ilfov. Șoferul unui autoturism a pierdut controlul direcţiei şi a intrat în coliziune cu un stâlp, care a căzut pe carosabil, unde a lovit un pieton.
Centrul Infotrafic din Inspectoratul General al Poliţiei Române informează că pe DN 1, în localitatea Ciolpani, judeţul Ilfov, conducătorul unui autoturism a pierdut controlul direcţiei şi a intrat în coliziune un stâlp, care a căzut pe carosabil, unde a lovit un pieton.
Pietonul a fost rănit, urmând a fi evaluat medical, a transmis Centrul Infotrafic din Inspectoratul General al Poliţiei Române.
Circulaţia rutieră este restricţionată pe sensul de mers către Bucureşti, desfăşurându-se pe un singur fir, alternativ, prin dirijarea poliţiştilor, valorile de trafic fiind în creştere.
Se estimează reluarea normală a circulaţiei în 45-60 de minute.